open-index/open-wikipedia-markdown huggingface dataset:
Milton Ager

**Milton Ager ** (født 6. oktober 1893, død 6. mai 1979) var en pianist og komponist i USA. 

Ager ble født i Chicago som den sjette av ni søsken. Han forlot tidlig skolen, lærte seg på egen hånd å spille piano og begynte på en karriere som musiker. Senere gjorde han det godt som komponist av filmmusikk i Hollywood. 

Hans første store slager var «Nobody's Baby» fra 1921

Milton Ager ble også musikkforlegger i kompaniskap med sin samarbeidspartner tekstforfatteren Jack Yellen.

Milton Ager ble tatt inn i  Songwriters' Hall of Fame i 1979.

## Sanger (utvalg)
* «Rockaway Hunt Fox Trot» (1915)
* «Erin Is Calling» (1916)
* «Tom, Dick and Harry and Jack» (1917)
* «Everything is Peaches Down in Georgia» (1918)
* «France We Have Not Forgotten You» (1918)
* «Anything is Nice» (1919)
* «Freckles» (1919)
* «There's a Lot of Blue-Eyed Marys Down in Maryland» (1919)
* «A Young Man's Fancy» (1920)
* «Nobody's Baby» (1921)
* «Lovin' Sam» (1922)
* «Who Cares?» (1922)
* «Stay Away From Louisville Lou» (1923)
* «Hard Hearted Hannah (The Vamp Of Savannah)» (1924)
* «I Wonder What's Become of Sally» (1924)
* «I Certainly Could» (1926)
* «Hard-To-Get Gertie» (1926)
* «Ain't She Sweet» (1927)
* «Vo-Do-De-O» (1927)
* «I Still Love You» (1928)
* «If You Don't Love Me» (1928)
* «Oh Baby» (1928)
* «Happy Days Are Here Again» (1929)
* «I May Be Wrong» (1929)
* «Some Day We'll Meet Again» (1932)

## Låter i kulturkanon
Låter (som han skrev med andre og) som av Alec Wilder regnes for å høre med i kulturkanonen den store amerikanske sangboka er blant annet «A Young Man's Fancy», «I'm Nobody's Baby». Wilder karakteriserte låtene som «Fremragende individuelle sanger: 1920-1950».

## Referanser


## Eksterne lenker
* 
* 
* 
*  Milton Ager i Songwriters' Hall of Fame
Byggverk

Et **byggverk** er en konstruksjon som er skapt av mennesker og oppført på fast grunn. I norsk språkbruk blir også konstruksjoner fremstilt av dyr noen ganger omtalt som byggverk, som termitt-tuer, beverdammer og fuglereder.

De fleste byggverk er fremstilt for langfristig bruk, men de kan også ha foreløpig karakter, slik som containerhus og hjelpebruer.

## Funksjoner
Alt etter hvilken funksjon det skal ha, finnes det forskjellige slags byggverk. Noen viktige typer er:

*Bygninger, byggverk som hovedsakelig er oppført for å skaffe rom for forskjellige formål. Bygninger som har en særlig monumental eller ideell betydning blir ofte også omtalt som byggverk.
*Trafikkbyggverk, som bruer, veier, tunneler, kulverter, jernbaner, flyplasser, fyrstasjoner og kanaler.
*Forsyningsbyggverk, som vann- og kloakkledninger, skorsteiner, fjernsynstårn og høyspentmaster
*Beskyttelsesbyggverk, som diker og anlegg for skredsikring
*Forsvarsbyggverk, som festninger og skanser

## Modifikasjoner
* Et **påbygg** er en bygningsdel som utvider et eksisterende bygg ved å utvide bygningen i høyden.
* Et **tilbygg** er en bygningsdel som utvider et eksisterende bygg ved å utvide bygningens grunnareal (for eksempel et anneks).
* Et **underbygg** er en utvidelse under en eksisterende bygning, for eksempel utvidelse av kjeller eller underetasje.

Byggtekniske krav skal sikre sikkerhet og brukbarhet av boliger og andre bygninger, og før man setter i gang med arbeid hvor man gjør endringer på et byggverk bør man få oversikt over eventuelle problemer som kan oppstå med godkjenninger, for eksempel angående rømningsveg, brannskiller, takhøyde, krav til oppholdsrom, med mer, slik at man unngår å i ettertid bli pålagt kostbare rivingspåbud og bøter. I Norge er det kommunene som håndhever byggesøknader, og kommunene har veiledningsplikt.

## Referanser


## Eksterne lenker
* Ord og uttrykk innen Eiendomsforvaltning – Fasilitetsstyring
Herman Hupfeld

**Herman Hupfeld** (født 1. februar 1894, død 8. juni 1951) var en komponist av populærmusikk i USA. Hans mest kjente komposisjon var «As Time Goes By» fra filmen *[[Casablanca (film)|Casablanca]]*. 

Andre sanger han skrev var blant annet:
 
* «Sing Something Simple» 
* «Let's Put Out The Lights (And Go To Sleep)»
* «When Yuba Plays The Rhumba On The Tuba»
* «Are You Making Any Money?»
* «Savage Serenade»
* «Down the Old Back Road»
* «A Hut in Hoboken»
* «Night Owl»
* «Honey Ma Love»
* «Baby's Blue»
* «Untitled»
* «The Calinda»

## Referanser


## Eksterne lenker
* 
*
Treknatten

**Treknatten** er et fjell i Ringerike kommune i Buskerud. Det har en høyde på  meter over havet og er den nest høyeste fjelltoppen på Vikerfjell, som ligger nord i Ådalsfjellene i Ådal. Toppen er også den nest høyeste på Ringerike, etter Gyranfisen (1 127 moh.).

## Se også

* Ådalsfjellene (samlebegrep)
** Vikerfjell
*** Gyranfisen
*** Treknatten (denne fjelltoppen)
*** Svarttjernskollen
*** Vikerfjelltoppen
** Kjølfjellet
** Urdevassfjellet
** Høgfjell
*** Hestebrenna
*** Tjuvenborgen

## Referanser
James Gambier

**John James Gambier** (født 13. oktober 1756 New Providence på Bahamas, død 19. april 1833 i Iver i England) var en engelsk admiral, født på Bahamas. Hans far, John Gambier, var viseguvernør på Bahamas. Moren var fra Bermuda. 

James Gambier vervet seg i marinen i 1767, og tjenestegjorde først på HMS «Yarmouth», hvor onkelen var kaptein. Familiens innflytelse sikret ham raske forfremmelser, og han steg raskt i gradene. 

Han var guvernør på Newfoundland i årene 1802–1804, og deltok i slaget om København i 1807. Han ble for sine bedrifter under dette slaget adlet Lord Gambier den 9. november 1807. 

Da han var 22 år gammel i 1778, ble han gitt kommandoen over HMS «Raleigh», en 32-kanoners fregatt. Da freden kom i 1783, ble han, som de fleste andre offiserer i den britiske marinen satt på land, og gitt halv lønn. Da den franske revolusjonen brøt ut i 1789, ble han gitt kommandoen over HMS «Defence», et 74-kanoners linjeskip. Han ble forfremmet til kontreadmiral (Engelsk: rear-admiral), og steg raskt videre i gradene, og ble til slutt Lord of the Admiralty i 1807. 

Året etter ble han utnevnt til øverstkommanderende for «Channel fleet», «Kanalflåten», det vil si flåtestyrkene som forsvarte de mer hjemlige farvannene rundt Storbritannia. Han ble siden kritisert for, og er i dag kjent for, å ha *forhindret* den totale ødeleggelsen av den franske flåten i 1809. Gambier nektet å avse kanalflåten til bombardement av de franske skipene, etter at Lord Cochrane hadde jaget hele den franske flåten på grunn utenfor Rochefort. 

## Referanser


## Eksterne lenker
* 
* 
*  Om James Gambier
Fritz Rotter

**Fritz Rotter** (født 3. mars 1900 i Wien, død 11. april 1984 i Ascona i Sveits) var en østerriksk tekstforfatter og komponist.

Alt som 17-åring begynte Fritz rotter å skrive tekst og musikk til kabaretscener i Wien. I 1920-årene ble han som mange kunstnere tiltrukket av livet i Berlin og flyttet dit. Der samarbeidet han med Robert Stolz, Ralph Benatzky, Walter Jurmann og Rudolf Friml. Hans slagertekster og filmmusikk ble framført av blant andre Richard Tauber.

I 1933 måtte Fritz Rotter emigrere på grunn av sin jødiske bakgrunn. Han dro til England i 1936 og ett år senere til USA. Der skrev han dreiebøker til flere filmer og samarbeidet med Franz Werfel, Fritz Kortner og Fritz Lang.

Etter 2. verdenskrig drog han tilbake til Europa og fortsatte å skrive dreiebøker og sangtekster, Han skrev sannsynligvis teksten til nær 1200 sanger.

I 1952 fikk han den tyske Bundesfilmpreis for fortjenstfullt arbeid i filmindustrien.

Han trakk seg tilbake til Sveits og døde der 84 år gammel.

## Filmografi
* Grosstadtschmetterling – Ballade einer Liebe (1928) – Sang 
* Wenn der weiße Flieder wieder blüht (1929) – Sang
* Die Lindenwirtin (1930) – Forfatter
* Liebe im Ring (1930) – Sang 
* Liebe, Scherz und Ernst (1932) – Sang 
* Nachts auf den Strassen (1951) – Sang,forfatter 
* Illusion in Moll (1952) – Forfatter, musikk
* Ich und meine Frau (1953) – Utkast(novelle), musikk 
* Der Lügner (1961) – Sang
* Die Schatten werden länger (1961) – Sang

## Referanser


## Eksterne lenker
* 
*
Hestebrenna

**Hestebrenna**, eller **Hestebrennaplatået**, er et fjell i Ringerike kommune i Buskerud. Det har en høyde på 772 meter over havet, og ligger sør for Høgfjell i Ådalsfjellene, ikke langt fra Tjuvenborgen. Like under platået ligger også Tjuenborgkoia, som eies av Den Norske Turistforening. Fra Hestebrenna er det utsikt mot nord og vest, med Bukollen, Nautskardfjellet og inngangen til Vidalen. Om været er bra kan man også se Gaustatoppen, Blefjell og Norefjellplatået.

Rett ved Hestebrenna er også Hestebrennajuvet naturreservat. Reservatet er en sørvendt li med flere småvann, myrer og to bekkekløfter. Verneverdiene er knyttet til gammel granskog og ospeskog.

## Se også

* Ådalsfjellene (samlebegrep)
** Vikerfjell
*** Gyranfisen
*** Treknatten
*** Svarttjernskollen
*** Vikerfjelltoppen
** Kjølfjellet
** Urdevassfjellet
** Høgfjell
*** Hestebrenna (denne kollen)
*** Tjuvenborgen

## Referanser
Tamang

**Tamang** er en nasjonalitet i Nepal.

I folketellinga i 2001 oppga 1 282 304 at de regna seg som tamang.

Tamang-folket snakker et tibeto-burmesisk språk. Flertallet er buddhister, det fins også et innslag av den tradisjonelle tibetanske religionen bön (også kalt pön). De regnes til janjati-folkeslaga i *åsene* i Nepal, og er bl.a. i slekt med Chepang, magar, gurung og kirat-folkene.

Tamang-folket har for det meste bodd i distriktene rundt Kathmandudalen, særlig i distriktene  Rasuwa, Sindhulpalchok, Kavrepalanchok, Makwanpur, Nuwakot, Dhading, Ramechhap, Dolakha og Sindhuli.

Innafor kastesystemet som blei innført ved lov i Nepal også for ikke-hinduer i 1854 var tamang *sudra*, det vil si lavkaste (etter moderne betegnelse dalit) og kunne kjøpes og selges som slaver. I motsetning til andre såkalte «hill tribes» som magar og gurung, kunne de ikke bli soldater, og ikke verve seg som gurkha-tropper hos engelskmennene i India.

## Eksterne lenker
* Tamang (På engelsk. Artikkel fra minoritetsorganisasjonen NEFIN.)
Sachsenhausen (Oranienburg)

**Sachsenhausen** er en bydel i Oranienburg i Brandenburg. Sachsenhausen ligger i et skogrikt område ved elven Havel. Det var 2 735 innbyggere i Sachsenhausen i 2005.

Kanalslusen Schleuse Sachsenhausen ligger i Sachsenhausen.
Fauskemarmor

**Fauskemarmor** er en bergart som utnyttes til bergindustri.

Fauske har den mest kjente marmorforekomsten i Norge som består av kalkspatmarmor. Der tas flere fargevarianter av marmor ut av fjellet: hvit og rød, hvit og grønn, hvit og blå, hvit og sort. Tre av variantene markedsføres med handelsnavnene *Coloritt*, *Antique Fonce* og *Norwegian Rose*. Fauskemarmoren brukes mest innendørs som bygningssten.

I Generalforsamlingens sal i FN-bygningen er det brukt grønn fauskemarmor.

Fauskemarmor er fylkesbergarten til Nordland.

## Referanser
Schleuse Sachsenhausen

**Schleuse Sachsenhausen** er en kanalsluse som ligger i bydelen Sachsenhausen i Oranienburg i Brandenburg. Slusen ligger umiddelbart ved Bundesstraße 96, og er den første slusen i Oranienburger Kanal. Historier om slusen er kjent fra 1500-tallet. Opprinnelig lå slusen noen meter lenger ned ved vannmøllen Burg Neumühl. Sachsenhausener Mühle brant ned i 1875 og ble ikke gjenoppbygget.

Dagens kanalsluse ble bygget mellom 1832 og 1837 i forbindelse med realiseringen av Oranienburger Kanal mellom Malz og Pinnow. Fra 1874 til 1878 ble det bygget en ekstra sluse ved siden av den eksisterende. Den ekstra slusen ble ødelagt i 1945 og ikke gjenoppbygget, siden Oranienburger Kanal etter byggingen av Oder-Havelkanalen i 1914 hadde mistet sin betydning som transportåre. I dag brukes den bare som forbindelse mellom Ruppiner Kanal og Havel.

## Eksterne lenker
*
Skollenborg stasjon

**Skollenborg stasjon** var en jernbanestasjon langs Sørlandsbanen i Kongsberg kommune i Buskerud.

## Historie

Stasjonen ble åpnet i 1871 i forbindelse med at Randsfjordbanens sidelinje Hokksund – Kongsberg ble åpnet, som første del av den framtidige Sørlandsbanen. Stasjonen ble fjernstyrt i 1967, men hadde billettsalg til 1982, da den ble ubemannet. Stasjonsbygningen er den originale fra 1871, tegnet av arkitekt Georg Andreas Bull. Stasjonen er ikke vernet, det er derimot transformatorstasjonen på stasjonstomta, som ble tegnet av Gudmund Hoel, og oppført i 1926. Stasjonen ble lagt ned i desember 2012 i forbindelse med innføring av ny grunnrutemodell for jernbanetrafikken i østlandsområdet.

Frem til 9. desember 2012 stoppet lokaltog Kongsberg-Eidsvoll ved stasjonen, som ligger på Sørlandsbanen. Reisetiden fra Oslo S var ca. 1 time 20 min. Avstanden til Kongsberg var 5 km. 

## Se også
*Skollenborg kraftverk

## Litteratur
*
* 

## Referanser


## Eksterne lenker
Kvistlav

**Kvistlav** eller **vanlig kvistlav** (*Hypogymnia physodes*) er en lavart med thallus opp til 8–10&nbsp;cm i diameter. Den er rosettdannende eller uregelmessig og ganske løst festet til underlaget. Undersiden er svart uten festetråder. Kvistlav vokser normalt på kvister, greiner og trestammer, særlig på fattigbarkstrær, men også på annet trevirke og stein. Etablerer seg raskt i granplantefelt. Meget vanlig i hele landet.

Innenfor *slekten* kvistlav (*[[Hypogymnia]]*) er seks arter beskrevet i Norge. De andre er:
* Seterlav (*Hypogymnia austerodes*)
* Granseterlav (*Hypogymnia bitteri*)
* Sukkerlav (*Hypogymnia farinacea*)
* Kulekvistlav (*Hypogymnia tubulosa*)
* Randkvistlav (*Hypogymnia vittata*)

Fil:Hypogymnia physodes 010108.jpg|Kvistlav på en stein
Fil:Hypogymnia physodes on a Larch.jpg|Kvistlav på en kvist
Fil:Hypogymnia.physodes.jpg|Kvistlav som vokser på barken til en trestamme


## Eksterne lenker
* 
* Kvistlav 

## Litteratur
* Krog, Hildur/Østhagen, Haavard/Tønsberg, Tor: "Lavflora. Norske busk- og bladlav", Oslo 1994, ISBN 82-00-41445-0
* Holien, Håkon/Tønsberg, Tor: "Norsk lavflora", Trondheim 2006, ISBN 82-519-1978-9 ISBN 978-82-519-1978-4
Alessandro Ballan

**Alessandro Ballan** (født 6. november 1979) er en italiensk syklist. Han har vært profesjonell siden 2004. Selv om han hadde en kroppsbyggning som en klatrer, etablerte Ballan seg som en av de beste rytterne i vårklassikerne i årene mellom 2005 og 2012, med seier i Flandern rundt 2007 som sin største seier i denne rittkategorien.

Til tross for en fin amatørkarriere var ikke Ballan særlig ettertraktet hos profflagene. I hans første sesong fungerte han som domestique (hjelperytter) for Romans Vainsteins og Gianluca Bortolami, og det var ikke før i 2005 sesongen at Ballan fikk muligheten til å satse på topp-plasseringer i vårklassikerne og på etapper i større ritt. Sent i 2005 sesongen tok han sin første ProTour seier etter å ha vunnet den 4. etappen av Eneco Tour of Benelux.

I 2007 knakk Ballan kragebeinet under Tirreno-Adriatico. Til tross for skaden gjorde han en god innsats under Milano-Sanremo selv om lagets kaptein Daniele Bennati ikke vant rittet. Den 8. april vant Ballan Flandern rundt etter å ha spurtbeslått belgiske Leif Hoste som tok sin andre strake andreplass i rittet.

I 2008 vant han den 7. etappen i Vuelta a España, og overtok den gyldne ledertrøya for en dag. 

28. september 2008 vant han landeveisrittet under VM i Varese, og fikk som regjerende verdensmester sykle i regnbuetrøya i alle ritt fram til neste VM.

Høsten 2009 skrev italieneren en kontrakt med det amerikanske laget BMC Racing Team.

I januar 2014 ble han utestengt i to år for bloddoping i 2009.
## Meritter

;2005
:1. etappe, Tredagers i De Panne
:4. etappe, Eneco Tour
:6.-plass, Flandern rundt
;2006
:Trofeo Laigueglia
:2.-plass, E3 Harelbeke
:3. plas sammenlagt, Tirreno–Adriatico
:3.-plass, Paris–Roubaix 
:5.-plass, Flandern rundt
;2007
: Sammenlagt, Tredagers i De Panne
:Flandern rundt
:Vattenfall Cyclassics 
:4.-plass, Clásica de San Sebastián 
:5.-plass sammenlagt, Polen rundt
;2008
: Verdensmester Landeveissykling
:7. etappe, Vuelta a España
:2.-plass, Strade Bianche
:3.-plass, Paris–Roubaix
:4.-plass, Flandern rundt
;2009
: Sammenlagt, Polen rundt 
::5. etappe
;2010
:2.-plass, Nasjonale landeveismesterskap
:5.-plass sammenlagt, Polen rundt 
;2011
:2.-plass, Strade Bianche
:4.-plass, Paris–Roubaix
:6.-plass, Milano–Sanremo
;2012
:Giro di Toscana
:7. etappe, Eneco Tour 
:1. etappe (TTT), Giro del Trentino
:3.-plass, Paris–Roubaix
:3.-plass, Flandern rundt
:4.-plass, Strade Bianche

## Referanser


## Eksterne lenker
* 
*
Baskerland rundt 2007

**Baskerland rundt 2007** var den 47. utgaven av Baskerland rundt. Rittet gikk over seks etapper fra 9. til 14. april 2007.

Juan José Cobo vant sammenlagt foran Ángel Vicioso
og Samuel Sánchez.

## Etapper

### 1. etappe: Urretxu–Urretxu, 139 km
09-04-2007

### 2. etappe: Urretxu–Karrantza, 191 km
10-04-2007

### 3 etappe: Karrantza–Vitoria-Gasteiz, 167 km
11-04-2007

### 4. etappe: Vitoria-Gasteiz–Lekunberri, 176 km
12-04-2007

### 5. etappe: Lekunberri–Oiartzun, 169 km
13-04-2007

### 6. etappe: Oiartzun-Oiartzun, 14.3 km ([[Temporitt|Tempo]])
14-04-2007 

## Sammenlagt

## Klatretrøya

## Poengtrøya

## Regularidad-konkurransen

## Lagkonkurransen

## Eksterne lenker
* http://vueltapaisvasco.diariovasco.com/2007/
Knut Sveri

**Knut Ove Sveri** (født 2. mai 1925 i Oslo, død 18. februar 2021 i Stockholm) &ndash;  norsk jurist og professor i kriminologi ved Stockholms universitet.

Han var cand.jur. fra UiO (1949) og tok doktorgraden ved daværende Stockholms Högskola (1961). Hans doktoravhandling hadde tittelen *Kriminalitet og alder*. Sveri var professor i allmenn kriminologi ved Stockholms universitet fra 1965 til 1991. Hans professorat var det første i kriminologi i Sverige. Fra begynnelsen av 1970-årene startet han Sveriges første grunnutdanning i kriminologi. Han var i perioden 1974-1978 også leder for Nordisk samarbeidsråd for kriminologi.

## Viktige arbeider
I 1952 forfattet Sveri, sammen med Vilhelm Aubert og Torstein Eckhoff, en undersøkelse om hvordan en lov blir oppfattet og etterlevd blant de den retter seg mot. Som eksempel brukte de den midlertidige lov av 3. desember 1948 om hushjelpenes arbeidsvilkår. Undersøkelsen viste at det kan være vanskelig å sette en lov ut i livet i praksis, og at det i rettsvesenet ofte er en misoppfatning om at et lovvedtak og iverksetting av lover er ensbetydende. Undersøkelsen var et rettssosiologisk pionerarbeid og har i Norge blitt en klassiker innen sitt felt.

Sveris artikkel fra 1982 om frifinnelsen av Oslos politiinspektør Knut Rød har fått mye oppmerksomhet. Knut Rød ledet aksjonene mot Oslos jøder i 1942. Frifinnelsen ble begrunnet med at han også hadde utført arbeid mot fiendens interesser. Sveri stiller i artikkelen spørsmål ved dette bidraget og mener at retten bagatelliserte de straffbare handlingene.

## Kritikk av synet på Rød-saken
I boken *Bokstaven R. Hundre landssviksaker fra Rinnan til Rød* går historikeren Torgeir Ekerholt Sæveraas gjennom blant annet Rød-saken. Han er kritisk til Sveris påstand om at retten bagatelliserte Røds handlinger, og hevder at premissene i den frifinnende dommen mot Rød var at han, samtidig med at han jobbet med jødeaksjonen, varslet motstandsbevegelsen om forestående arrestasjoner, og gjorde tillempinger knyttet til etterforskningsarbeidet og ved arrestasjoner. Ifølge Sæveraas omtale av dommen var det at Rød jobbet med jødeaksjonen en *forutsetning* for at han kunne varsle motstandsbevegelsen om aksjonen, og gjøre tillempinger. 

«Flertallet blant dommerne har også vurdert det slik at Rød kun ville ha vært i stand til å varsle hvis han ble i stillingen og dermed også deltok i de samme aksjonene. Dette gjorde at bistanden ikke ble ansett som rettsstridig.»

## Bibliografi (utvalg)
* «Criminal law and penal sanctions», kapittel i «Crime and justice in Scandinavia», 2005, ISBN 87-619-1068-6
* «Landssvikoppgjørets merkeligste rettssak», i «Lov og frihet, Festskrift til Johs. Andenæs på 70-årsdagen», Oslo 1982
* Vilhelm Aubert, Torstein Eckhoff, Knut Sveri, «En lov i søkelyset, Sosialpsykologisk undersøkelse av den norske hushjelplov», Oslo 1952

## Referanser


## Eksterne lenker
*
Neal Morse

**Neal Morse** (født 2. august 1960 i Van Nuys i California) er en amerikansk musiker, sanger og låtskriver,  mest kjent som tidligere sanger i progrock-bandet Spock's Beard og som medlem av supergruppen Transatlantic. I tillegg til vokal er hovedinstrumentet hans keyboard. Han spiller imidlertid også gitar og flere andre instrumenter.

Morse prøvde i mange år å slå igjennom i musikkmiljøet i Los Angeles, med dårlig resultat. Etter hvert dro han til Europa, hvor han så i flere år reiste rundt som gateartist. Midt på 1990-tallet dro han tilbake til USA, og startet progrock-bandet Spock's Beard sammen med blant andre broren Alan Morse. I Spock's Beard var Neal Morse sanger, til dels keyboardist, og viktigste låtskriver. Gruppa gjorde det rimelig bra, og ble et av de mer suksessrike progrock-bandene på slutten av 90-tallet. Samtidig med karrieren i Spock's Beard ga Neal Morse også ut to soloalbum.

I 1999 ble han kontaktet av Mike Portnoy fra Dream Theater, som ville starte et sideprosjekt sammen med ham og Jim Matheos fra Fates Warning. Sideprosjektet ble til Transatlantic, uten Jim Matheos, men med svenske Roine Stolt fra The Flower Kings og Pete Trewavas fra Marillion. Transatlantic ga ut to studioalbum og to livealbum i løpet av tre år.

I 2002 ble Neal Morse en gjenfødt kristen, og han trakk seg tilbake fra både Spock's Beard og Transatlantic for å konsentrere seg om å lage kristen musikk. Morse er fremdeles svært aktiv som artist, men i dag hovedsakelig innen kristen musikk, med og uten progressiv stil. 

I april 2009 ble det gjort kjent at Morse og resten av medlemmene i Transatlantic arbeidet sammen igjen, og bandets tredje album, *The Whirlwind*, ble utgitt høsten 2009.

## Diskografi (studioalbum)
### Spock's Beard
* *The Light* (1995)
* *Beware of Darkness* (1996)
* *The Kindness of Strangers* (1998)
* *Day For Night* (1999)
* *V* (2000)
* *Snow* (2002)

### Transatlantic
* ** (2000)
* *[[Bridge Across Forever]]* (2001)
* *[[The Whirlwind]]* (2009)
* *[[Kaleidoscope (Transatlantic-album)|Kaleidoscope]]* (2014)

### Soloalbum
* *Neal Morse* (1999)
* *It's Not Too Late* (2001)
* *Testimony* (2003)
* *One* (2004)
* *?* (2005)
* *Sola Scriptura* (2007)
* *Lifeline* (2008)
* *Testimony 2* (2011)
* *Momentum* (2012)
* *Life & Times* (2018)

### Religiøse album
* *Lead Me Lord (Worship Sessions Volume 1)* (April 2005)
* *God Won't Give Up * (Oktober 2005)
* *Send the Fire (Worship Sessions Volume 2)* (2006)
* *Songs from the Highway* (2007)
* *Secret Place (Worship Sessions Volume 3)* (2008)
* *The River (Worship Sessions Volume 4)* (2009)
* *Mighty to Save (Worship Sessions Volume 5)* (2010)
* *Get in the Boat* (2013)
* *Songs From November* (2014)
* *To God Be the Glory* (2016)

### The Neal Morse Band
* *The Grand Experiment* (2015)
* *The Similitude of a Dream* (2016)

### Morse Portnoy George
* *Cover to Cover* (2006)
* *Cover 2 Cover* (2012)

### Flying Colors
**Flying Colors* (2012)
**Second Nature* (2014)

## Referanser


## Eksterne lenker
* 
* 
* 
*
Næringsbygg

**Næringsbygg** defineres som bygning der det drives næringsvirksomhet, både offentlig og privat. Det vil si at bygninger der offentlige virksomheter driver virksomhet som for eksempel skole, barnehage, sykehus og sykehjem, også omfattes av begrepet næringsbygg.

Næringsbygg kan inneholde mindre kontorlokaler, butikker, service- og håndverksvirksomheter samt produksjon, håndverksmessig eller industrielt.

Private boliger defineres ikke som næringsbygg. I bygninger der det både er boliger og næringsvirksomhet, er det hovedaktiviteten som avgrenser om bygningen defineres som næringsbygg eller bolig. Dersom næringsvirksomheten tar opp over halvparten av arealet i en bygning, defineres bygningen som næringsbygg.
El Bulli

**el Bulli** var en restaurant i Cala Montjoi nær Roses, en by i Catalonia. Restauranten ble kåret til verdens beste av magasinet *Restaurant* i 2002, 2006, 2007, 2008 og 2009, og den hadde tre stjerner i Michelinguiden. Restauranten ble eid av kokken Ferran Adrià, som Times Magazine kåret til en av århundrets mest innovative mennesker. Han har blant annet funnet opp spiselig kaffe i fast form, flytende ravioli og grønnsaksluft.

Lise Finckenhagen og Björn Svensson fra Bagatelle hospiterte her i 2001.
Restauranten hadde bare åpent en mindre periode av året. I 2010 var det åpent fra 15. juni til 20. desember. Restauranten tok imot reservasjoner for neste sesong etter at årets var unnagjort. De hadde bare plass til 8&nbsp;000 gjester i løpet av en sesong, men mottok reservasjoner fra en til to millioner gjester.

## Referanser
*Dagens Næringsliv om el Bulli


## Eksterne lenker
*
Per Pallesen

**Per Pallesen** (født 1942) er en dansk skuespiller.

Han ble først utdannet som bankassistent, og tok siden Skuesplillerskolen ved Ålborg Teater 1962–1966.

Gjennom 20 år var han instruktør og direktør for Hjørring Revyen, og han har hatt en rekke roller innenfor revy, teater, show, film, radio og tv. I Norge er han kjent fra *[[Matador (TV-serie)|Matador]]*, der han gestaltet rollen som den slagferdige kelneren Boldt på Jernbanekafeen.

Han har to døtre – skuespillerne Trine Pallesen og Sofie Pallesen – sammen med sin tidligere kone, skuespilleren Kirsten Peüliche.

## Filmografi
* *[[Nyhavns glade gutter]]* – 1967
* *[[Det kære legetøj]]* – 1968
* *[[Farlig sommer]]* – 1969
* *[[Den røde rubin]]* – 1969
* *[[Olsen-banden går amok]]* – 1973
* *[[Piger i trøjen]]* – 1975
* *[[Gangsterens lærling]]* – 1976
* *[[Skytten (film)|Skytten]]* – 1977
* *[[Piger til søs]]* – 1977
* *[[Mig og Charly]]* – 1978
* *[[Trællenes oprør]]* – 1979
* Matador - 1979
* *[[Olsen-banden overgiver sig aldrig]]* – 1979
* *[[Verden er fuld af børn]]* – 1980
* *[[Trællenes børn]]* – 1980
* *[[Med lille Klas i kufferten]]* – 1983
* *[[Den kroniske uskyld]]* – 1985
* *[[Fuglekrigen i Kanøfleskoven]]* – 1990
* *[[Camping]]* – 1990
* *[[Gøngehøvdingen (tv-serie)]]* – 1992 som Ib Abelsøn.

## Referanser


## Eksterne lenker
*
Muqtada al-Sadr

**Muqtada al-Sadr** (født 12. august 1973 i Najaf) er en Irakisk politiker, militsleder og religiøs leder. Religiøst tilhører han sjia- retningen inn islam. Han er sønn av storayatollah Mohammad Mohammad Sadeq al-Sadr som ble drept i 1999, og svigersønn til storayatollah Mohammad Baqir al-Sadr.

Etter den amerikanske invasjonen av Irak i 2003 organiserte Muqtada al-Sadr og han tilhengere hjelpetiltak og beskyttelse av innbyggerne i Bagdads fattige sjia-distrikter. Han etablerte også sin egen milits – Mahdi-hæren. Etter at regimet til Saddam Husseins falt, har han han stått fram som en av de viktigste sjiamuslimske politikerne i landet.

Politisk har han blitt beskrevet som en populistisk nasjonalist. Han har vært sterkt kritisk til USAs tilstedeværelse i Irak, men også stilt seg kritisk til Irans økende innflytelse i landet. Han fikk stor oppslutning under valget i 2018.

## Se også

* Mahdi-militsens opprør 2008

## Referanser
Kontor

**Kontor** kan vise til et fysisk lokale, en organisatorisk enhet eller en gruppe mennesker som arbeider på et kontor. Ordet kontor er avledet fra *konto* som kommer fra latin *computare* som betyr *å telle sammen*.

Et kontor kan være arbeidsrom for en person eller personer som i hovedsak har skrive og/eller regnearbeid. Man kan for eksempel ha eget kontor, bli kalt inn på sjefens kontor eller arbeide i et kontorlandskap. Kontor henviser i denne betydningen gjerne til et administrasjonslokale hvor det arbeides med administrasjon, bokføring og planlegging. For eksempel kan vi ha tegnekontor, lønningskontor og personalkontor.

Et kontor kan være et lokale for tjenesteytende viksomhet som for eksempel legekontor, billettkontor, ekspedisjonskontor, lagskontor, trygdekontor, velferdskontor, eller et administrasjonslokale i en bedrift.

Et kontor kan være en avdeling eller en del av en avdeling i et departement eller annen større offentlig institusjon, som for eksempel Statsministerens kontor eller ordførerkontoret.

## Utforming av kontor
Det finnes flere kontortyper. De mest kjente omtales som cellekontor og kontorlandskap. De senere årene har det i tillegg dukket opp flere former som teamkontor, aktivitetsbaserte arbeidsplasser, fast plass / free seating, hjemmekontor og fjernarbeid / satelittkontor.

## Referanser


## Kilder
* Bokmålsordboka og Nynorskordboka på nett om kontor: http://ordbok.uib.no/perl/ordbok.cgi?OPP=kontor&begge=+&ordbok=begge
* Store norske leksikon på nett om kontor som arbeidslokale http://snl.no/kontor/arbeidslokale
* Store norske leksikon på nett om kontor som organisasjonsenhet: https://web.archive.org/web/20130203122533/http://snl.no/kontor/organisasjonsenhet

## Eksterne lenker
*
Aslaug

**Aslaug**, **Åslaug** og **Áslaug** er nordiske kvinnenavn med navneledd som betyr «gud» og «viet til». Navnet er kjent fra norrøn tid og er i dag mest brukt på Island.

## Etymologi
Alle navneformene har opprinnelse i norrøne *Áslaug*, som er dannet av leddene *ás*, «gud», og *laug*. Det siste leddet har usikker opprinnelse. Det kan knyttes til betydningen «bad» i religiøs sammenheng, eller det kan bety «lovet», «viet til».

## Utbredelse
Ifølge Skaldskaparmål var Åslaug Sigurdsdatter en norsk dronning på 800-tallet og gift med Ragnar Lodbrok. 

Navnet *Aslaug* var vanlig i Norge fra 1880- til 1950-årene og hadde en popularitetstopp med 1,9 % i 1911.

Navnet er i dag mest utbredt i Island, i formen *Áslaug*.

|}

## Kjente personer med navnet
Personene i listen er ordnet etter fødselsår:
* Åslaug Sigurdsdatter (f. 760), norsk-svensk mytologisk sagndronning
* Aslaug Vaa (1889–1965), norsk forfatter
* Aslaug Sverdrup Sømme (1891–1955), norsk botaniker
* Aslaug Jevanord (1895–1987), norsk kunstner
* Aslaug Blytt (1899–1966), norsk maler
* Aslaug Låstad Lygre (1910–1966), norsk lyriker
* Aslaug Høydal (1916–2007), norsk forfatter
* Aslaug Fredriksen (1918–2000), norsk politiker
* Aslaug Groven Michaelsen (1926–2017), norsk forfatter
* Aslaug Moksnes (1930–2023), norsk forfatter
* Aslaug Dahl (f. 1949), norsk skiløper
* Åslaug Haga (f. 1959), norsk politiker

## Navnedag

## Referanser


## Eksterne lenker
*
Streptomycin

**Streptomycin** er et antibiotikum. Det var det første aminoglykosidet som ble oppdaget, og det første antibiotikumet som ble brukt mot tuberkulose.

Noen virksom kur mot tuberkulose fantes ikke før streptomycin første gang ble isolert 19. oktober 1943 av Albert Schatz (1920–2005) ved Rutgers University. Her sørget imidlertid mikrobiologen professor Selman Waksman for å sikre seg nobelprisen i medisin i 1952 og æren for oppdagelsen.

Streptomycin angriper bakteriens stoffskifte ved å gripe inn i proteinsyntesen. Streptomycin fungerer både på gram-positive og gram-negative celler, og klassifiseres derfor som et bredspektret antibiotikum.

## Referanser


## Eksterne lenker
*
Into the Blue

***Into the Blue*** er en amerikansk eventyr- og actionfilm fra 2005, regissert av John Stockwell.

*Into the Blue* er løst basert på filmen *[[Dypet]]* fra 1977.

## Sammendrag
En stormfull natt krasjer et lite sjøfly i sjøen utenfor kysten av Bahamas.

Jared (spilt av Paul Walker) og Sam er kjærester som bor ved en strand på Bahamas. Sam jobber som guide, og Jared har en rekke små jobber innenfor hans store lidenskap, dykking. Hans største drøm er å finne et av mange skip fylt med gull og andre verdier som i årenes løp har gått tapt langs kysten av Bahamas. Derek Bates har lignende drømmer og en bedre båt enn Jared, men Jared avslår gjentatte tilbud om å arbeide for Derek. Jareds barndomsvenn Bryce, og hans nye kjæreste Amanda kommer på besøk. Bryce, en advokat fra New York City, har nylig kjøpt et luksuriøst feriehus på Bahamas.

En dag finner Jared flere gjenstander på havbunnen, som ser ut til å komme fra et stort skipsvrak. De oppdager flere andre ting som viser seg å komme fra det legendariske franske sjørøverskipet Zephyr. De finner også flyet som krasjet (i begynnelsen av filmen) og dets last med kokain. Bryce og Amanda ønsker å ta med seg stoffet. Men Jared nekter. Senere tar Bryce og Amanda seg i hemmelighet ut til flyet, og forsøker å selge kokain til Primo som eier en liten nattklubb i området. Men Primo samarbeider i all hemmelighet med Reyes, som eide flyet lastet med kokain. Jared, Bryce og Amanda blir truet av Reyes, som krever at de henter alt kokainet hans, ellers kommer det til å få dødelige konsekvenser for dem.

Om natten dykker Jared, Bryce og Amanda ved flyvraket for å få tak i kokainet, og flere gjenstander. Men Amanda blir angrepet av en stor tigerhai. De legger igjen store mengder kokain ved dykkestedet for å kjøre Amanda til sykehus, hvor hun dør. Primo tar Sam til fange, og tar henne med til Reyes. Jared og Bryce får høre om Sams fangenskap, redder henne og kommer seg unna. Seks uker senere har de funnet skipet Zephyr, og forsøker å berge det. Når de forsøker å bringe en gammel kanon til overflaten, ryker et tau, kanonen faller ned og ødelegger en del av skipet som fremdeles ligger på havbunnen. Jared ønsker deretter å gi seg for kvelden. Men Bryce dykker en gang til, og roper snart at han har oppdaget gull.

## Medvirkende
* Paul Walker som Jared
* Jessica Alba som Sam
* Scott Caan som Bryce
* Ashley Scott som Amanda
* Josh Brolin som Bates

## Referanser


## Eksterne lenker
* 
* 
*
Bajhang (distrikt)

**Bajhang** er et av Nepals 75 distrikter. Bajhang ligger i *den Fjernvestlige regionen*, *Seti sone*.

Areal er 3 422 km². Folketall i 2001 var 167 026.

Bajhang reknes offisielt til høyfjells-distriktene i Nepal. I vest grenser det mot Darchula, i nordvest mot Kinas provins Tibet, i nordøst mot Humla, i øst mot Bajura, i sørøst har distriktet såvidt ei kort grense mot Achham, rett i sør mot Doti, og i sørvest mot Baitadi.

Hovedstad er Chainpur.

Antall distriktsutviklingskomiteer 47. Bykommuner 0.

Forventa levealder 49,7 år, barnedødelighet pr. 1 000 fødte 133,3 (begge tall fra 2001), barn under 5 år kortvokste på grunn av underernæring 70% (2004, uten tilgang til reint drikkevann 56,4% (2001), leger 4 (2002).

Parbatiya-befolkning 80,32%, dalit 16,10% (2001).

Bajhang hører til de nepali-talende fjernvestlige khas kura-distriktene som er svært fattige og lite utvikla, samtidig som det store flertallet av befolkninga tilhører høye kaster.

Den høye andelen av hinduer skjuler innslag av lokal shamanisme, og religiøse rester etter ei lamaistisk buddhistisk fortid.

## Referanser


## Eksterne lenker
* 
* Kart over Bajhang-distriktet
* Kart med helseindikatorer (på engelsk)
Skaperen

***Skaperen*** er en norsk TV-sendt talentkonkurranse for gründere og oppfinnere som gikk på TV 2 fra 2006 til 2009. Programmet ble bygd opp rundt en konkurranse om hvem som hadde Norges beste idé. Vinneren fikk en større pengesum for å realisere sitt prosjekt. Programmet ble ledet av Frithjof Wilborn den første tiden, deretter av Terje Sporsem. Den var et samarbeid mellom Innovasjon Norge, TV 2, Mediacircus og Øien & Bjorvatn filmproduksjon. Serien ble sendt første gang våren 2006 og tredje og siste gang i 2009.

## Konsept
*Skaperen* var en slags talentkonkurranse, omtrent på linje med serier som *[[Idol (TV-program)|Idol]]* og *[[So You Think You Can Dance]]*, bare at det i denne serien skulle konkurreres i oppfinnelser og gründerskap. De første episodene viste auditionrundene, hvor vanlige folk fra hele landet fikk anledning til å vise frem sine oppfinnelser og ideer foran et dommerpanel. De som lykkes ble sendt videre i konkurransen, og de siste episodene i hver sesong besto av innledende runder hvor en person røk ut i hver episode. I finalerunden fikk vinneren en pengesum til å utvikle produktet sitt videre, og andre- og tredjeplassen fikk en noe mindre pengestøtte til å videreutvikle sine produkter. I løpet av konkurransen måtte deltagerne videreutvikle oppfinnelsene sine, forsvare ideen sin overfor potensielle investorer, samt lage en reklamefilm i samarbeid med et profesjonelt reklamebyrå.

Konseptet er også sendt på svensk TV4 som *Uppfinnarna*  og dansk TV2  i tillegg til at rettighetene ble solgt til Tyskland.

Konseptet lagde en egen themesong med programleder Terje Sporsem og Bjarte Giske.

## Sesong 1 (2006)
;Plassering
# Ellen Kathrine Lie ble kåret til Norges fremste skaper og gründer. Hun mottok samtidig premien på én million kroner for å realisere prosjektet med å distribuere og markedsføre et koreanskutviklet måleravlesningsinstrument. Bedriften hennes har fått navnet High Tech Security.
# Snorre Logan kom på andreplass med hudsalven Logasin. Han fikk 700 000 kroner av Innovasjon Norge. Snorre fikk like mange poeng som Ellen Kathtine, men måtte nøye seg med andreplass da dommerne fikk det siste ordet i saken.
# Audun Jonassen fikk 300 000 for sine snowboardklær mot hasj. Merket hans het Perfect Line.

## Sesong 2 (2007)
;Plassering
# Ånund Olsen: gåmaskin for funksjonshemmede barn
# Espen Jensen: en ny type jekke/lastestropp, som var basert på setebelteprinsippet. 
# Hanne Hamsund: et forlengende ledd som gjorde det lettere å feste sikkerhetsbeltet for barn i bil.

## Sesong 3 (2009)
;Plassering
# Johannes Døderlein: Sunn sjokolade
# Mona Harbak: Designklær for fysisk handikappede
# Ole Marius Bjugan: Flyttbar rail til snowboard og skateboard
# Eivind Guldseth: Radiosender som sier ifra når det er et utrykningskjøretøy i nærheten
# Henning Dyngvold: Kolikkstol
# Ane Lillian Tveit: Ny type vugge for spedbarn

## Referanser
The Pentagon Papers (film)

***The Pentagon Papers*** fra 2003 er en virkelighetsbasert TV-film om en del av det politiske spillet omkring Vietnamkrigen. Daniel Ellsberg er en desillusjonert krigsanalytiker. Han kommer over en kopi av den hemmeligstemplede dokumentsamlingen The Pentagon Papers, som inneholder en mengde politisk følsomme informasjoner.

Filmen dokumenterer Ellsbergs liv som starter med hans arbeid for en amerikansk tankesmie kalt RAND Corporation, og filmen avslutter den dagen en rettssak i Ellsbergs spion-anklager blir avsluttet.

## Skuespillere
* James Spader som Daniel Ellsberg
* Claire Forlani som Patricia Marx
* Paul Giamatti som Anthony Russo
* Alan Arkin som Harry Rowen
* Kenneth Welsh som John McNaughton
* Maria del Mar som Carol Ellsberg
* Sean McCann som John Mitchell
* Jim Downing som H.R. Haldeman
* Richard Fitzpatrick som John Ehrlichman
* Jonas Chernick som Neil Sheehan
* Amy Price-Francis som Jan Butler
* Aaron Ashmore som Randy Kehler
* Damir Andrei som Leonard Boodin
* Carl Marotte som Charles Nesson
* David Fox som Rechter W. Matthew Bryne
* Martin Roach som sersjant Watson
* Sharon McFarlane som Charlotte
* Owen Rilan som Cororra
* George R. Robertson som senator Fulbright
* Robert Seeliger som FBI-agent
* Roland Rothchild som FBI-agent

## Eksterne lenker
*
Elin Reimer

**Elin Reimer** (1928–2022) var en dansk skuespiller. I Norge kjent som kokka Laura i den danske TV-serien *[[Matador (TV-serie)|Matador]]*.

Hun begynte med barneteater i 1930-årene ved Politikens Børneteater og i radioens hørespill. Som 18-åring ble hun opptatt ved de fredriksbergske teatres elevskole, og begynte deretter ved Aalborg Teater. I 1954 spilte hun ved Århus Teater og Svalegangen, hvor hun bl.a. spilte *Martha* i "Hvem er redd Virginia Woolf?", *Dorine* i "Tartuffe", *Olivia* i "Helligetrekongersaften" og *Lady Teazle* i "Bagtalelsens Skole".

I 1968 vente hun tilbake til Københavnområdet og spilte en rekke roller på Gladsaxe Teater og Folketeatret i København. Landskjent i Danmark ble hun da hun medvirket i den satiriske ukerevyen "Uha Uha" i dansk TV. Etter noen år som freelance kom hun i 1976 til Det Kgl. Teater, hvor hun samme år fikk rollen som husholdersken i "Den Politiske Raptus" av Erns Bruun Olsen. Hennes kanskje beste rolle var som husfatotum i Lorcas "Barnardas hus". Rollen som likevel ble den mest betydningsfulle i hennes karriere var kokka Laura i Matador. Hun var senere å se i andre danske TV-serier, som "Mørklægningen" og "Kald meg Liva".

I 1989 forlot hun Det Kgl. Teater og har senere hatt engasjementer ved Amager Scenen og Gladsaxe Teater, og spilt revy med Vera Gebuhr og Helle Virkner. På Folketeateret fikk hun stor suksess som *Jomfru Biehl * i "Skriverjomfruen".

Hun har spilt i en rekke filmer, bl.a. Liv Ullmanns "Sofie".

I 1984 ble hun utnevnt til ridder av Dannebrogordenen.

## Filmografi (utvalg)
* 2007 – *[[2900 Happiness|2009 Happiness]]* (TV-serie)

## Priser, utmerkelser og legatutdelinger (utvalg)
* 1994 – Olaf Poulsens Mindelegat
* 1993 – Ole Haslunds Kunstnerfond
* 1986 – Olaf Poulsens Mindelegat
* 1981 – Mottaker av Tagea Brandts Rejselegat
* 1976 – Ole Haslunds Kunstnerfond

## Referanser


## Eksterne lenker
*
Arthur Jensen

**Arthur Jensen** (1897–1981) var en dansk skuespiller som særlig ble kjent gjennom TV-seriene *[[Matador (TV-serie)|Matador]]* og *[[Huset på Christianshavn]]*.

I *Matador* har han rollen som hr. Schwann i «Damernes Magasin».

Arthur Jensen gjennomførte Det kongelige Teaters elevskole med teaterdebut i 1923.

Jensen er begravet på Vestre kirkegård i København.

## Filmografi

* *[[Tretten år]]* – 1932
* *[[Han, hun og Hamlet]]* – 1932
* *[[Fem raske piger]]* – 1933
* *[[København, Kalundborg og - ?]]* – 1934
* *[[Barken Margrethe af Danmark]]* – 1934
* *[[Ud i den kolde sne]]* – 1934
* *[[Bag Københavns kulisser]]* – 1935
* *[[Kidnapped (1935)|Kidnapped]]* – 1935
* *[[Week-End]]* – 1935
* *[[Snushanerne]]* – 1936
* *[[Panserbasse]]* – 1936
* *[[Giftes-nej tak]]* – 1936
* *[[Mille, Marie og mig]]* – 1937
* *[[Inkognito (film)|Inkognito]]* – 1937
* *[[Flådens blå matroser]]* – 1937
* *[[Under byens tage]]* – 1938
* *[[Familien Olsen]]* – 1940
* *[[Kriminalsagen Tove Andersen]]* – 1953
* *[[Min søn Peter]]* – 1953
* *[[Den gamle mølle på Mols]]* – 1953
* *[[Et eventyr om tre]]* – 1954
* *[[Vores lille by]]* – 1954
* *[[I kongens klær]]* – 1954
* *[[Kristiane af Marstal]]* – 1956
* *[[Den kloge mand (1956)]]* – 1956
* *[[Paw (film)|Paw]]* – 1959
* *[[Een blandt mange]]* – 1961
* *[[To skøre ho'der]]* – 1961
* *[[Det tossede paradis]]* – 1962
* *[[Venus fra Vestø]]* – 1962
* *[[Bussen (film)|Bussen]]* – 1963
* *[[Pigen og pressefotografen]]* – 1963
* *[[Vi har det jo dejligt]]* – 1963
* *[[Don Olsen kommer til byen]]* – 1964
* *[[Fem mand og Rosa]]* – 1964
* *[[Mord for åbent tæppe]]* – 1964
* *[[Jensen længe leve]]* – 1965
* *[[Slå først, Frede]]* – 1965
* *[[Een pige og 39 sømænd]]* – 1965
* *[[Dyden går amok]]* – 1966
* *[[Flagermusen (film)]]* – 1966
* *[[Gys og gæve tanter]]* – 1966
* *[[Soyas tagsten]]* – 1966
* *[[Utro (film)|Utro]]* – 1966
* *[[Smukke Arne og Rosa]]* – 1967
* *[[Nyhavns glade gutter]]* – 1967
* *[[Mig og min lillebror]]* – 1967
* *Stormvarsel* – 1968
* *[[Olsen Banden (film)]]* – 1968
* *[[Den røde rubin]]* – 1969
* *[[Damernes ven]]* – 1969
* *[[Ta' lidt solskin]]* – 1969
* *[[Mazurka på sengekanten]]* – 1970
* *[[Ballade på Christianshavn]]* – 1971
* *[[Tandlæge på sengekanten]]* – 1971
* *[[Manden på Svanegården]]* – 1972
* *[[Motorvej på sengekanten]]* – 1972
* *[[Olsen-bandens store kup]]* – 1972
* *[[Fætrene på Torndal]]* – 1973
* *[[Romantik på sengekanten]]* – 1973
* *[[Olsen-banden går amok]]* – 1973
* *[[Nøddebo Præstegård (1974)]]* – 1974
* *[[Sønnen fra Vingården]]* – 1975
* *[[Der må være en sengekant]]* – 1975
* *I tvillingernes tegn* – 1975
* *[[Affæren i Mølleby]]* – 1976
* *[[Sømænd på sengekanten]]* – 1976
* *[[Hopla på sengekanten]]* – 1976
* *I løvens tegn* – 1976
* *[[Olsen-banden deruda']]* – 1977
* *[[Familien Gyldenkål vinder valget]]* – 1977
* *[[I skorpionens tegn]]* – 1977
* *[[Hærværk (film)]]* – 1977
* *[[Piger til søs]]* – 1977
* *[[Fængslende feriedage]]* – 1978
* *[[I skyttens tegn]]* – 1978
* *[[Olsen-banden overgiver sig aldrig]]* – 1979
* *Jeppe på Bjerget* – 1981

## Referanser

 


## Eksterne lenker
*
Nea Radio

**Nea Radio** er en lokalradioaktør i Trøndelag som ble etablert i 1985 og som driver kanalene Nea Radio, Nea Radio+, Nea Selbu/Tydal og Nea Røros/Holtålen. Hovedkontoret ligger i Selbu, men radioens 11 ansatte er i tillegg spredt på tre avdelingskontorer på Stjørdal, Røros og i Holtålen. 

Selskapet ble etablert i 1985 og var opprinnelig en lokalradio for Selbu, Tydal, Røros og Holtålen i Trøndelag, men i 2017 innlemmet selskapet også resten av Trøndelag i sitt hovednedslagsfelt. 

Nea Radio eies primært av Polaris Media Midt-Norge AS. 

Nea Radio har (per 2023) over 50.000 lyttere i uka og er Norges 3. største lokalradio. 

Kanalen omsatte for 15,7&nbsp;millioner kroner i 2021, og er med sine lyttertall landets mest hørte lokalradio utenfor Oslo. 

Kanalen er kåret til «Årets lokalradio» hele fire ganger; i 2000, 2017, 2020 og 2022.

## Referanser


## Eksterne lenker
* Nea Radio
* David slår Goliat – om Nea Radio hos nrk.no
* Nea radio Nettradio
John N. Mitchell

**John Newton Mitchell** (født 15. september 1913 i Detroit i Michigan, død 9. november 1988 i Washington, D.C.) var en amerikansk republikansk politiker.

Mitchell avla sin juristeksamen ved Fordham University. Han deltok i andre verdenskrig og ble tildelt utmerkelsen Silver Star, den femte høyeste amerikanske militære medaljen.

Han var Richard Nixons kampanjesjef ved presidentvalget i 1968. Han tjenestegjorde som USAs justisminister fra 1969 til 1972. Han gikk av for igjen å lede en vinnende kampanje for Nixon.

I 1972 ledet Mitchell i egenskap av kampanjesjef komiteen for gjenvalg av president Richard Nixon. Komiteen (*Committee to Re-elect the President*) ble kjent under betegnelsen *CREEP*. Som komiteens leder ansatte Mitchell James McCord, en av innbruddstyvene i Watergateskandalen.

Lydbåndopptak fra Det hvite hus avslørte at Mitchell hadde deltatt i både planleggingen av innbruddet og i neddyssingen av skandalen. I 1975 ble han dømt for konspirasjoner, forhindring av rettferdighet og mened. Han fikk en fengselsstraff på mellom to og et halvt og åtte år.

Da reporteren Carl Bernstein skulle skrive en artikkel om Watergateskandalen i 1972 og ba Mitchell om en uttalelse, fikk han som svar: *Katie Graham's gonna get her tit caught in a big fat wringer if that's published.*  Katharine Graham var ansvarlig utgiver for Washington Post, der Bernsteins og Bob Woodwards reportasje om Watergateskandalen ble publisert.

Mitchells grav finnes på æresgravlunden i Arlington.

## Referanser


## Eksterne lenker
*
Ingeborg

**Ingeborg** er kvinnenavn som brukes i flere europeiske land, som Norge, Sverige og Tyskland. **Ingebjørg** er en variant av navnet. Navnene består av *inge* og *bjørg*, der *inge* stammer fra den norrøne guden Ing (Frøy), og *borg* stammer fra det norrøne ordet *bjorg*, som betyr beskyttelse eller vern.

## Utbredelse
*Ingibjǫrg* var et vanlig kvinnenavn på Island og antakelig også i Norge i vikingtiden. Det er 8 forskjellige personer med navnet nevnt i Landnåmabok.
*Ingiberg* eller *Ingiborg* er også kjent brukt i tre runeinnskrifter fra vikingtiden. *Ingebjørg* var et svært vanlig navn i Norge i siste del av middelalderen. Over 150 forskjellige personer med navnet er nevnt i Regesta Norvegica. *Ingjebjørg* er kjent brukt i norske middelalderballader, blant annet i «Balle Buansson». Navnet var et vanlig kvinnenavn i Norge på 1500-tallet, med skrivemåtene *Jngeborg*, *Jngeborgh*, *Jngebore* og *Engeborgh*. Det er 18 personer med navnet er nevnt i Norske Lensrekneskapsbøker 1548-1567.
*Ingeborg* var populært i Norge fra 1600-tallet og fram til ca. 1900, og har hatt avtakende bruk etter dette. Skrivemåtene *Ingbor* og *Ingebor* var vanlige på 1700-tallet.

*Ingeborg* er i dag et svært vanlig navn i Tyskland, Sverige, Norge og Østerrike. Formene *Ingibjörg* og *Ingibjørg* er vanlige henoldsvis på Island og Færøyene. 

|}

## Navnedag
*Ingeborg* har navnedag i flere land. Den norske navnedagen er .

## Kjente personer med navnet
Personene i listen er ordnet kronologisk etter fødselsår.
* Ingeborg Bårdsdatter av Rein (1200-tallet)
* Ingeborg Eriksdatter (1244–1287), norsk kongsdatter
* Ingebjørg Håkonsdatter (1301–1366), norsk prinsesse
* Ingeborg av Danmark (1878–1958), dansk prinsesse
* Ingeborg Møller (1878–1964), norsk forfatter
* Ingeborg Refling Hagen (1895–1989), norsk forfatter
* Ingeborg Markussen (f 1906-2001), Norges første kvinnelige rørleggermester
* Ingeborg Bachmann (1926–1973), østerriksk forfatter
* Ingeborg Botnen (f 1934), norsk politiker
* Ingeborg Moræus Hanssen (f 1938), norsk tidligere kinosjef i Oslo
* Ingeborg Junge-Reyer (f 1946), tysk politiker
* Grete Ingeborg Nykkelmo (f 1961), norsk skiløper
* Ingeborg Stana (f 1968), norsk billedkunstner

## Referanser


## Eksterne lenker
*